K. B. Presl. 



TRiBus SECCNDA. H YMENOPHYLLOIDEAE. 



' • ' ■ ' ''' 



Sorus in dentibus aut laciniis frondis apicalis immersus vel his consumtis sublateralis 

 exsertus. Indusium e duabiis laminis frondis divisis et alteratis constructum ; hae in varia 

 altitudine marginibus connatae indusium ad medium usque ad basim bifidum efformant. Pie- 

 ceptacukim indusio longius vel aequilongum vel brevius, aut filiforme in parte superiore cap- 

 suliferum inferne nudum, aut apice globoso-incrassatum ibidem capsuliferum inferneque nu- 

 dum^ aut cylindricum aut obovato-vel lineari- clavatum undique capsuliferum. 



XIV. LEPTOCIONIUM. 

 Tabula XI, figura D. 



Venae pinnatae, simplices, prominulae, libere dcsinentes. Sorus terniinalis, sessilis. 

 Indusium usque fere ad basim bipartitum suborbiculatum, laciniis planis appressis margine 

 aequaliter serrato-ciliatis. Receptaculum cyhndricum, obtusum, undique capsuliferum, junius 

 indusio aequilongum, adultum duplo longius nudum cicatriculis oblongis spiralibus notatum. 

 Capsulae lenticulares, sessiles. 



rJiizoma repens, filiforme, tenue, hinc inde paleis piliformibus patentibus adspersum, 

 radicibus flexuosis pilis (radiculis) horizontalibus vestitis. Frondes sparsae. Slipes semi-uni- 

 pollicaris, teres, flexuosus, fusco-ater , aut giaber aut hinc inde paleis piliformibus adspersus. 

 Frondis limbus semi-sesquipollicaris , lanceolatus, acuminatus, basi acutus, margine pilis bi- 

 partitis seu dicranoideis crassiuscuUs rigidis acutissimis ciliatus, profundc pinnatifidus, laciniis 

 alternis oblongo-lanceolatis obtusis inciso-dentatis, dentibus obtusis apice serratis, serraturis 

 remotis acutissimis subciliiferis. Parenchyma e cellulis hexagonis regularibus constructum, 

 tenerum, transparcns, in una pagina pihs bipartitis supra descriptis adspersum. Rachis pro- 

 minula, flexuosa, fusca. Venae pinnatim exorientes, prominulae, fuscae, simphces, apice 

 libero obtuso desinenles rachideque in una pagina pilis bipartitis supra descriptis longioribus 

 tamen et subinde ad ortum venarum tripartitis vcstitae, in altera glabrae. Sorus in dente 

 infimo superiore laciniarum terminalis et illum absorbens vel obhterans, sessilis, parvus. 



